舟過仁王寺因口占一首
作者：仲并
朝代：宋

paragraphs: 平野綠遠近，晴山翠縱橫。
西風今日凉，天意濟此行。
居士十日病，快意身已輕。
逢寺聊少憩，山僧苦相迎。
豈爲餘事來，泉石鍾吾情。
風生本何意，松篁得之清。
向來城市口，無此笙竽聲。
坐久百念歇，一雨秋意生。
所恨二三子，無懷可同傾。
少日戒客氣，四十猶未平。
一事一錯誤，百年幾折肱。
不如謝公等，窮山掩柴扃。